**Miika Huhtanen** (s. 23. heinäkuuta 1993 Lappeenranta) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän kykenee pelaamaan myös juniorivuosiltaan tutulla pelipaikallaan hyökkääjänä.

Ura
---

Huhtanen on Saimaan Pallon kasvatti. Hän toimi kaudella 2008–2009 joukkueen C-nuorten kapteenina. Huhtanen pelasi osan kaudestaan myös SaiPan B-nuorissa, joissa hän voitti kauden päätteeksi I-divisioonan hopeaa. A-juniorivuosinaan Huhtanen on kärsinyt myös paljon loukkaantumisista. Hän solmi kolmivuotisen sopimuksen SaiPan SM-liigajoukkueen kanssa kesäkuussa 2011. Ensimmäisellä sopimuskaudellaan 2011–2012 Huhtanen pelasi loukkaantumisten vuoksi vain kolme ottelua lainalla A-nuorten II-divisioonaa PEPO Hockeyssa.

Huhtanen teki SM-liigadebyyttinsä kolmannella sopimuskaudellaan 2013–2014 ja pelasi ensimmäisen SM-liigaottelunsa 6. helmikuuta 2014 Jokereita vastaan. Hän pelasi debyytissään nelosketjun keskushyökkääjänä. Huhtanen pelasi kauden aikana kolme SM-liigaottelua. Toukokuussa 2014 hän teki kaksivuotisen jatkosopimuksen SaiPan kanssa.

Kaudella 2014–2015 Huhtanen pelasi SaiPassa kolme ottelua. Hän pelasi lisäksi miesten pelejä lainalla myös Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Huhtanen kiinnitettiin loppukaudeksi KeuPan vahvuuteen. Kauden 2015–2016 alussa SaiPa lainasi Huhtasen joulutaukoon asti kestäneellä sopimuksella Savonlinnan Pallokerhoon. Tämän jälkeen hän pelasi SaiPassa kaksi ottelua, jonka jälkeen seura lainasi hänet vuoden 2016 vaihteessa ensin neljän ottelun mittaisella ja sen jälkeen loppukauden kattavalla sopimuksella Mestiksen nousijajoukkue Kokkolan Hermeksen riveihin. SaiPa ei käyttänyt kauden jälkeen Huhtasen sopimuksessa ollutta optiota.

Huhtanen teki kaudeksi 2016–2017 vuoden mittaisen sopimuksen Hermeksen kanssa. Hän jäi joukkueessa lopulta kuitenkin pieneen rooliin. Huhtanen kuului miesten joukkueessa pelaamisen ohella myös Hermeksen A-nuorten valmennustiimiin, kunnes hänen sopimuksensa purettiin tammikuussa 2017, jolloin Huhtanen siirtyi loppukaudeksi Rovaniemen Kiekkoon. Hänet hankittiin paikkaamaan Itävaltaan palanneen Marco Zorecin jättämää aukkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | SaiPa | SM-liiga | 3 | 0 | 0 | 0 | 0 | – | – | – | – | – |
| 2014–2015 | Ketterä | Suomi-sarja | 3 | 0 | 2 | 2 | 2 | – | – | – | – | – |
|  | SaiPa | SM-liiga | 1 | 0 | 0 | 0 | 0 | – | – | – | – | – |
|  | KeuPa HT | Mestis | 16 | 0 | 3 | 3 | 6 | 4 | 0 | 0 | 0 | 0 |
| 2015–2016 | SaPKo | Mestis | 20 | 0 | 4 | 4 | 8 | – | – | – | – | – |
|  | SaiPa | SM-liiga | 2 | 0 | 0 | 0 | 0 | – | – | – | – | – |
|  | Hermes | Mestis | 23 | 1 | 1 | 2 | 10 | 7 | 0 | 0 | 0 | 4 |
| 2016–2017 | Hermes | Mestis | 28 | 0 | 1 | 1 | 8 | – | – | – | – | – |
|  | RoKi | Mestis | 17 | 2 | 6 | 8 | 8 | – | – | – | – | – |
| 3 kautta | yhteensä | SM-liiga | 6 | 0 | 0 | 0 | 0 | – | – | – | – | – |
| 3 kautta | yhteensä | Mestis | 104 | 3 | 15 | 18 | 40 | 11 | 0 | 0 | 0 | 4 |

Lähteet
-------

* Miika Huhtanen The Internet Hockey Databasessa (englanniksi)
* Miika Huhtanen *Elite Prospects*. Everysport Media Group AB.  (englanniksi)

### Viitteet

1. 1 2  Miika Huhtanen – Jatkoaika.com – Kaikki jääkiekosta
2. ↑  SaiPalle tukku pelaajasopimuksia *Jatkoaika.com*.  30.6.2011. Jatkoaika r.y. Viitattu 7.2.2014.
3. ↑  Miika Huhtanen *Elite Prospects*. Everysport Media Group AB.  (englanniksi)
4. ↑  Kokoonpano – Liiga *liiga.fi*.  6.2.2014. Jääkiekon SM-liiga Oy. Viitattu 7.2.2014.
5. ↑  Flinckille jatkosopimus, myös kaksi uutta pelaajaa SaiPaan *Jatkoaika.com*.  2.5.2014. Jatkoaika r.y. Viitattu 12.6.2014.
6. ↑  SaiPa-vahvistukset jatkavat loppukauden Keuruulla *Jatkoaika.com*.  16.2.2015. Jatkoaika r.y. Viitattu 18.2.2015.
7. ↑  Miika Huhtanen lainalle SaPKoon *Jatkoaika.com*.  15.9.2015. Jatkoaika r.y. Viitattu 17.1.2016.
8. ↑  Hermeksen takalinjoille apuja Liigasta ja Suomi-sarjasta *Jatkoaika.com*.  11.1.2015. Jatkoaika r.y. Viitattu 17.1.2016.
9. ↑  Huhtanen jatkaa loppukauden Kokkolassa *Jatkoaika.com*.  11.1.2015. Jatkoaika r.y. Viitattu 17.1.2016.
10. ↑  SaiPa käytti nuoren hyökkääjän option – maalivahtiosasto avoinna *Jatkoaika.com*.  8.4.2016. Jatkoaika r.y. Viitattu 25.4.2016.
11. ↑  Hermekselle jatkajia ja uusi maalivahti Joensuusta *Jatkoaika.com*.  25.4.2016. Jatkoaika r.y. Viitattu 25.4.2016.
12. ↑  Miika Huhtanen Hermeksestä RoKiin *Jatkoaika.com*.  13.1.2017. Jatkoaika r.y. Viitattu 13.1.2017.